Platinum | Netwerk24
Platinum het ’n moeilike klompie jare agter die rug en het benede $1 000 en meer onlangs, onder $800 gespartel. Maar met palladium wat van meer as $1 600 tot laer as $1 400 teruggesak het, begin ons tekens van ’n positiewe lewe in platinum sien.
Is die groot ommeswaai dan besig om plaas te vind? Motorvervaardigers kan nie vinnig van een wit metaal na ’n ander oorslaan in die vervaardiging van katalisators nie en mynmaatskappye kan ook nie vinnig die produksie van een wit metaal ten koste van die ander verhoog nie. Maar uiteindelik moet die wanverhouding tussen die twee metale reggestel te word met platinum wat styg en palladium wat daal.
Standard Bank se platinumbeursverhandelde fonds (ETF) ETFPLT is die goedkoopste platinum-ETF met ’n totale kosteverhouding van 0,3%. Ek sou voorstel dat jy klein begin.
Indien dit die begin van ’n verandering in die geluk van die twee metale is, dan is dit wel die moeite werd om ’n posisie in platinum te oorweeg – as dit bokant $880 bly.
Dis nie nodig om halsoorkop in te spring nie aangesien dit ’n vals alarm kan wees. En as ons later wel ’n sterker lopie ervaar, sal daar heelwat wins wees, wat ons in staat stel om dit aanvanklik omsigtig te benader.
Meer oor: Platinum | Finweek